7710-01-12
גנאדי יוסופוב
1.לפניי בקשה להארכת מעצרו של החשוד למשך 3 ימים. על פי החשד, החשוד הוא חשוד בתקיפה של אדם עם עוד שני אנשים, תוך גרימת חבלות בגופו ובפניו של הקורבן, וכן כי איים על עדה במקום שלא להזמין משטרה.
2.עיינתי בחומר החקירה, לרבות בנספח סודי במ/1, ובמזכר במ/2, ואף בעדויות המצויות בתיק החקירה, ושמעתי את הצדדים והוברר לי החקירה נמצאת בראשיתה וכי נדרשות מספר פעולות להשלמתה.
4.בהתחשב בחומר החקירה שהוצג בפני, נחה דעתי כי בשלב זה קיים חשד סביר למעורבותו של החשוד בביצוע העבירות המיוחסות לו, וכי ראוי ונכון לאפשר מצוייה של החקירה.
5.נתתי דעתי לטיעוני הסנגור המלומד, ולטענתו, כי על בית המשפט לעיין בסרטונים המצויים בידי החשוד.
לא מצאתי לנכון להעתר לבקשת הסנגור לעיין בסרטונים המצויים בחזקתו, סבורני כי עניין זה ראוי ונכון שייעשה על ידי המבקשת – משטרת ישראל.
6.נוכח פעולות החקירה הנדרשות, כפי שפורטו בנספח סודי במ/1, שוכנעתי כי יש לאפשר את המשך החקירה כשהחשוד נתון במעצר, זאת בהתחשב באופי פעולות החקירה, במסוכנות הנשקפת לכאורה מן החשוד, ובקיומו של יסוד לחשד כי שחרור של החשוד עלול להביא לשיבוש הליכים.
6.עוד אוסיף, כי נוכח פעולות החקירה שיש לבצען, לא מצאתי לנכון להורות על חלופת מעצר כקבוע בהוראות סעיף 13 ב' לחוק.
יחד עם זאת, אינני סבורה כי יש להיעתר לבקשה במלואה (על מנת לאפשר המשך פיקוחו של בית המשפט על החקירה), ולפיכך, הנני מורה על מעצרו של החשוד
05.01.12 שעה 13.00. כאשר משטרת ישראל מתבקשת עד למועד האמור, לעיין בסרטונים המצוים בחזקתו של אחי החשוד. אחי החשוד ימציא הסרטונים באופן מיידי למשטרת ישראל ולא יאוחר מהשעה 12.00, על מנת לאפשר עיון בהם.
החשוד יובא בפני שופט תורן ביום 05.01.12 שעה 09.00, אלא אם כן ישוחרר קודם בתחנת המשטרה, בהתאם לקצין משטרה.
יש לדאוג להמצאת ציוד בסיסי לחשוד בהתאם לנהלים.
ניתנה והודעה היום ט' טבת תשע"ב, 04/01/2012 במעמד הנוכחים.